Lepiota subgracilis

Lepiota subgracilis Agaricaceae familiako onddo espezie bat da. Ez da gomendagarria kontsumitzea, balio gastronomiko oso kaskarra baitu. Autore batzuek toxikoa izan daitekeela uste dute.

Sinonimoak: Lepiota kuehneriana.

 Deskribapena 
Kapela: 50 mm arteko diametrokoa, hasieran koniko-globo itxurakoa, gero ganbila, azkenik laua, baina erdiko titi nabarmena mantenduz; ertza lehenik kurbatua, laster zuzena, soberekin pixka batekin eta gutxitan errezel orokorraren hondarrekin; kapelaren gainazala, ezkata finez apaindua, zentrokideki antolatuta, marroia edo marroi-gorrixka kolorekoa, diskoan ilunagoa, garatzean hondo zurixka edo krema koloreko bat ikusten uzten du, batez ere ertzerantz.

Orriak: Estu, lamelulekin, libreak, sabeldunak, zurixkak edo krema kolorekoak, ertza osoa eta kolore berekoak.

Orri libreak: Oinera hurbiltzen diren orriak, baina ukitzen ez diotenak.

Hanka: 60 mm arteko garaierakoa eta 9 mm arteko diametrokoa, zilindriko samarra, pixka bat loditua oinarrirantz, lehenengo betea, gero barnehutsa, zurixka eta fibrilosoa goialdean, fibrilosoagoa behealdean eta marroi koloreko zerrenda batzuekin oinarrirantz; eraztun iheskorra, goialdea zurixka eta kortiniformea, behekoa kotoizkoa eta flokulosoa, ertz marroiarekin.

Haragia: Urria, zurixka edo krema kolorekoa; fungiko usain arin batekin eta zapore nabarmenik gabea.

Etimologia: Lepiota terminoa grezierazko "lepis" "lepidos" hitzetatik dator eta "oús" eta "otós ear" hitzetatik, kapela esan nahi duena. Ezkatadun kapela duen onddoa.

 Toxikotasuna 
Toxikoa.

 Nahasketa arriskua 
Lepiota brunneoincarnata delakoarekin nahas daiteke. Lepiota cristata espeziearekin ere bai, honek mintzezko eraztun osoa du eta lizun usain gogorra eta desatsegina. Lepiota clypeolaria handiagoa da eta honen kapelaren azalak kolore gutxiago du.

 Sasoia eta lekua 
Udan eta udazkenean. Hostozabalen basoetan eta bakanago koniferoen azpian, nutriente ugari duten lurzoruetan, Oso urria.

 Banaketa eremua 
Europa, Txile.

 Erreferentziak 

 Kanpo estekak 

Kategoria:Lepiota
Kategoria:Europako onddoak
Kategoria:Txileko onddoak